techiaith/cofnodycynulliad_en-cy huggingface dataset:
English: Yes, but I was suggesting some kind of pilot, because if we're going to be - . Well, you're suggesting that that's not the solution, ultimately; you're talking about the ultimate solution being 5G.
Welsh: Ie, ond ar ryw fath o beilot roeddwn i'n awgrymu, felly, achos os ydym ni'n mynd i fod yn chwilio - . Ond wedyn rydych chi'n awgrymu nad yn fanna mae'r ateb yn y pen draw; rydych chi'n sôn, wedyn, mai'r ateb yn y pen draw ydy 5G.
English: Instinctively, I do feel very strongly that that's where the answer lies. It's not -
Welsh: Yn reddfol, rydw i yn teimlo'n gryf iawn mai yn fanna mae'r ateb. Nid -
English: Which also raises a problem in rural areas, because we don't have 4G in some parts of my constituency, for example. So, it's going to mean that some parts of the country are going to be left behind for a period, while all of this happens. It's important that there is equality, isn't it?
Welsh: Sydd hefyd yn codi problem, wrth gwrs, yn yr ardaloedd gwledig, achos prin yw'r 4G yn rhai rhannau o'm hetholaeth i, er enghraifft. Felly, mae o'n mynd i olygu bod yna rai rhannau o'r wlad sy'n mynd i gael eu cadw ar ôl am gyfnod, beth bynnag, tra bod hynny i gyd yn digwydd. Mae'n bwysig bod yna gyfartaledd yn digwydd, onid ydy?
English: Certainly, and the BBC, at present, has just started working on a pilot in the Orkney isles to see how we can use a 5G signal for radio purposes, but also working with other partners in Scotland to see how we can provide a range of other services in terms of local government, in terms of health, in terms of education. So, the opportunities are much greater than just radio.
Welsh: Yn bendant, ac mae'r BBC ar hyn o bryd newydd ddechrau gweithio ar beilot yn yr ynysoedd Orkney i weld sut mae modd defnyddio signal 5G ar gyfer dibenion radio, ond hefyd gweithio gyda phartneriaid eraill yn yr Alban i weld sut mae modd darparu ystod o wasanaethau eraill o ran llywodraeth leol, o ran iechyd, o ran addysg. Felly, mae'r cyfleoedd yn llawer, llawer mwy na dim ond radio.
English: And the central point there is, from being able to have other partners to use that, that the cost makes sense then, so for those areas where that is going to rise, the fact that you have a way of using that space for a great number of things would be a great help.
Welsh: A'r pwynt canolog fanna yw, o allu cael partneriaid eraill i'w ddefnyddio, fod y gost yn gwneud synnwyr wedyn, felly i'r ardaloedd hynny lle bydd hynny'n mynd i godi, mi fyddai'r ffaith bod gyda chi ffordd o ddefnyddio'r gofod ar gyfer nifer fawr o bethau yn help aruthrol.
English: This is all a major challenge in trying to reach a Welsh-speaking audience, moving forward. There's the technological challenge, but also there's the different kinds of platforms, and the change in the way that people use radio and have access to radio. At present, Radio Cymru reaches 16.7 per cent of Welsh speakers, I think, for 12 hours a week on average. I'm not sure whether that's a good figure, or -
Welsh: Mae hyn i gyd yn her anferth wrth drio ceisio cyrraedd at y gynulleidfa o siaradwyr Cymraeg wrth symud ymlaen. Mae'r her dechnolegol, ond hefyd mae her y platfformau gwahanol yma, rŵan, a'r newid yn y ffordd y mae pobl yn defnyddio radio ac yn cyrraedd at radio. Ar hyn o bryd, mae Radio Cymru yn cyrraedd at 16.7 y cant o siaradwyr Cymraeg, rydw i'n credu, am 12 awr yr wythnos ar gyfartaledd. Nid ydw i'n siŵr iawn a ydy hwnnw'n ffigur da, neu ydy o'n ffigur -
English: Well, you would expect me to jump in there - a good figure. I would have been silent otherwise. [ Laughter.] At present, I'm very pleased to be able to say that our reach, as well as, as you were saying, the length of time that people spend listening every week, and the figures of audience share, therefore, of those people listening to the radio at a time - those figures are relatively healthy. Not too long ago, even for fluent Welsh speakers - and you would expect that they would be the target audience of Radio Cymru - their favourite station was Radio 2. Well, I'm delighted to be able to say that that has since changed, and, once again, Radio Cymru is the favourite choice of that cohort, without mentioning the audience that we would be targeting that is slightly less fluent or who listen to a range of stations. But, at present, I would say that the health of Radio Cymru is something that we would take pride in, but that's not to say that your point isn't a central part of this. For me, and any editor in Radio Cymru now and in the future, the ability to reach the audience in the rural areas, where the Welsh language has prospered and has been safeguarded, but where signals are difficult because of those geographical points - that is a major challenge.
Welsh: Wel, rŷch chi'n mynd i ddisgwyl i fi neidio i mewn nawr - ffigur da. Fe fuaswn i wedi bod yn dawel fel arall. [ Chwerthin.] Ar hyn o bryd, rydw i'n falch iawn o allu dweud bod ein cyrhaeddiad ni, yn ogystal, fel roeddech chi'n ei ddweud, ag am ba hyd mae pobl yn gwrando arnom ni bob wythnos, a'r ffigwr o siâr, hefyd, felly, o'r rheini sy'n gwrando ar y radio ar y pryd - bod y ffigurau hynny'n eithaf iach. Heb fod yn rhy hir yn ôl, hyd yn oed ymhlith Cymry Cymraeg rhugl - sef, fel y byddech chi'n disgwyl i fi ddweud, cynulleidfa darged cwbl amlwg Radio Cymru - eu hoff orsaf oedd Radio 2. Wel, rydw i wrth fy modd i ddweud, wrth gwrs, fod hynny, bellach, wedi newid, ac unwaith eto Radio Cymru yw hoff ddewis y garfan honno, heb sôn am y gynulleidfa byddem ni'n ei thargedu, sydd, efallai, rywfaint yn llai rhugl, neu sy'n gwrando ar nifer o orsafoedd eraill. Ond, ar hyn o bryd, byddem ni'n dweud bod iechyd Radio Cymru yn rhywbeth y byddem ni'n falch ohono, ond nid yw hynny i ddweud nad yw'ch pwynt chi'n hollol ganolog. I fi, yn naturiol, ac i unrhyw olygydd Radio Cymru sydd wedi bod ac sydd i ddod yn y dyfodol, byddai gallu cyrraedd y gynulleidfa yn yr ardaloedd gwledig lle mae'r iaith, wrth gwrs, wedi ffynnu a chael ei gwarchod, ond lle mae signalau yn anodd oherwydd yr un pwyntiau daearyddol - mae honno'n andros o her.
English: That is a challenge, but there's also a challenge in the demographic change, because I would suspect that a large percentage of that 16 per cent is in the age group that's over a certain age - I would suspect. Do you have figures on that?
Welsh: Mae'r her yna, ond mae her hefyd yn y newid yn y demographic, achos mi fuaswn i'n tybio bod canran fawr o'r 16 y cant yna o grŵp oedran dros ryw oedran penodol - mi fuaswn i'n tybio. A oes gennych chi ffigurau ar hynny?
English: Yes. The average age of those who listen to Radio Cymru is around 56. I think that's slightly younger than some people would think, but the largest cohort as a group is the older cohort, as you would expect, to some extent, as they're available to listen to the radio. That's certainly true for Radio Cymru. It's come down a little bit over the past few years very gradually. It reached 59. It's fallen from that, and we would take pride in that for the future. But you are entirely correct, that is you've been discussing technological developments and solutions for the future. I would say that we would take pride in saying that when the opportunity has presented itself to launch Radio Cymru 2 because, to a great extent, of technological developments, as well as editorial and financial support from the BBC, then we have taken that opportunity. Now, it's not easy -
Welsh: Oes. Oedran ar gyfartaledd y rheini sy'n gwrando ar Radio Cymru yn rhywle tua'r 56. Rydw i'n meddwl, efallai, fod hynny rywfaint yn iau nag y byddai rhai pobl yn ei feddwl, ond, wrth gwrs, y garfan fwyaf fel un grŵp yw'r garfan hŷn, fel y byddech chi'n ei ddisgwyl, i ryw raddau, gan eu bod nhw ar gael i wrando ar y radio. Mae hynny yn sicr yn wir am Radio Cymru. Mae e wedi dod i lawr tipyn bach yn y blynyddoedd a aeth heibio yn raddol iawn. Fe gyrhaeddodd 59. Mae e wedi dod i lawr o hynny, ac mae hynny'n rhywbeth y buaswn i'n ymfalchïo ynddo fe o ran y dyfodol. Ond rydych chi'n hollol iawn, hynny yw rydych chi wedi bod yn trafod nawr y datblygiadau technolegol a beth yw'r atebion ar gyfer y dyfodol. Fe fyddwn i'n dweud y byddem ni'n ymfalchïo o ddweud, pan mae'r cyfle wedi dod i lansio Radio Cymru 2, oherwydd, i raddau helaeth iawn, newidiadau technolegol, yn ogystal, wrth gwrs, â chefnogaeth olygyddol ac ariannol gan y BBC, yna rŷm ni wedi ei wneud e. Nawr, nid yw e'n rhwydd -
English: Have you done it quickly enough, and is that the solution? What is the end point of Radio Cymru 2?
Welsh: A ydych chi wedi ei wneud o'n ddigon cyflym, ac ai hynny ydy'r ateb? Beth ydy pen draw Radio Cymru 2?
English: We've chosen to launch Radio Cymru 2 on DAB, but, as you know, digitally as well. So, it's online. It's on the iPlayer radio app, so for those who go - . We had a pilot, Radio Cymru Mwy, where you could see that those who stayed with Radio Cymru Mwy were those who listened through phones and tablets. Now, that's not the traditional audience of Radio Cymru - I would imagine there's that other audience, and, of course, that's the audience that one would want to convince to listen to Radio Cymru 2. That is, there's been a welcome for Radio Cymru 2. That has naturally came from people who were calling for Radio Cymru 2, and who wanted to see it in its place. Our challenge is to reach that audience that doesn't know anything about Radio Cymru 2 - that doesn't know that radio is available in the Welsh language, even. So, there is a great deal of work to do, but we have used the opportunity that has presented itself, and we've tried to use it, with a great deal of technological help, as creatively as possible to reach as much of the audience as we can. But I naturally would like to see that audience that we can reach being bigger.
Welsh: Rŷm ni wedi dewis lansio Radio Cymru 2 ar DAB, ond hefyd, fel rŷch chi'n gwybod, yn ddigidol fel arall. Felly, mae e ar-lein. Mae e ar yr iPlayer radio app, felly i'r rheini sy'n mynd at - . Fe gawsom ni beilot Radio Cymru Mwy, lle'r oedd modd gweld mai'r rheini a arhosodd gyda Radio Cymru Mwy oedd y rheini a oedd yn gwrando drwy ffonau a thabledi. Nawr, nid dyna gynulleidfa draddodiadol Radio Cymru - fe fuaswn i'n dychmygu mai'r gynulleidfa arall honno ac, wrth gwrs, dyna'r gynulleidfa y byddai dyn yn dymuno ei darbwyllo i wrando ar Radio Cymru 2. Hynny yw, mae yna groeso wedi bod i Radio Cymru 2. Mae'r croeso hwnnw, yn gwbl naturiol, wedi dod gan bobl a oedd yn galw am Radio Cymru 2, ac a oedd yn dymuno - roedd yna awch am Radio Cymru 2. Ein her ni yw cyrraedd y gynulleidfa sydd yn gwybod dim byd eto am Radio Cymru 2 - sydd prin yn gwybod bod yna radio i'w gael yn Gymraeg. Wedyn, mae yna waith mawr i ddod, ond rŷm ni wedi defnyddio'r cyfle sydd wedi dod, a thrio ei ddefnyddio fe, gyda lot fawr o help technegol, mor greadigol ag y gallwn ni i gyrraedd cymaint o'r gynulleidfa ag y gallwn ni. Ond fe fyddwn i'n naturiol yn hoffi gweld y gynulleidfa rŷm ni'n gallu ei chyrraedd yn dipyn mwy.
English: And what's the future? Is Radio Cymru 2 here to stay?
Welsh: A beth ydy'r dyfodol? A ydy Radio Cymru 2 yma i aros?
English: Yes, it is. That is, Radio Cymru Mwy was a pilot. Radio Cymru 2 is here to stay, but I would say this, and this isn't the first time that we'll say this: there is a responsibility on the audience. You can call for something and, of course, we have to continue to listen in terms of what we offer on Radio Cymru 2, because not everything is going to please everyone. But as time goes on, through online use and digital use, we will be able to see what pleasure people derive from it, what the appreciation is, and what the use made of Radio Cymru and Radio Cymru 2 is. So, there is a responsibility on the audience to listen and to tell us what they think as well.
Welsh: Ydy, mae e. Hynny yw, roedd Radio Cymru Mwy yn beilot. Mae Radio Cymru 2 yma i aros, ond fe fyddwn i'n dweud hyn, ac nid dyma'r tro cyntaf y byddwn ni'n dweud hyn chwaith: mae yna gyfrifoldeb ar y gynulleidfa. Fe allwch chi alw am rywbeth ac, wrth gwrs, mae'n rhaid inni barhau i wrando o ran beth rŷm ni'n ei gynnig ar Radio Cymru 2, achos nid yw popeth yn mynd i blesio. Ond wrth i amser fynd yn ei flaen, drwy ddefnydd ar-lein ac yn ddigidol, fe fyddwn ni'n gallu gweld beth yw'r pleser sydd yna, beth yw'r gwerthfawrogiad sydd yna, a beth yw'r defnydd sydd yna o Radio Cymru a Radio Cymru 2 ar y cyd. Felly, mae yna gyfrifoldeb ar y gynulleidfa i wrando a dweud wrthym ni beth maen nhw'n feddwl hefyd.
English: But the audience needs to want to listen, and one of the criticisms that I've heard about Radio Cymru 2 is that the presenters - some of them, anyway - are from my generation, which is not going to attract a younger audience. Maybe we need to change that balance. Would you accept that criticism?
Welsh: Ond mae'n rhaid i'r gynulleidfa fod eisiau gwrando, ac un o'r beirniadaethau rydw i wedi'i glywed am Radio Cymru 2 ydy bod y cyflwynwyr - rhai ohonyn nhw, beth bynnag - o fy nghenhedlaeth i, sydd ddim yn mynd i ddenu'r genhedlaeth iau, efallai. Efallai bod angen newid y balans yna. A fyddech chi'n derbyn y feirniadaeth yna?
English: Radio Cymru 2 is currently a breakfast show, and breakfast shows from one end of the country to the other have a very specific job to do, and if you're going to draw an audience at that time of the morning, then I think a breakfast show is the right way to do that. But I do accept, with the space that Radio Cymru 2 has, that experimentation, that offering pop-ups where you have opportunities for new voices, and less experienced voices - . We're discussing with, for example, the student stations that exist from one end of the country to the other to ask whether there are young people who would want an opportunity, whether there are eisteddfodau, whether there are times of year when young people and colleges of all kind, and schools, would be interested in providing a service for them. We've already had schools coming to sit with the breakfast show. Their enthusiasm has been fantastic. It's lifted the team, and we've seen them leaving the building with a smile on their face. So, that's a relationship that we would like to develop.
Welsh: Sioe frecwast yw Radio Cymru 2 ar hyn o bryd, ac mae gan sioeau brecwast o un pen o'r wlad i'r llall job benodol iawn i'w wneud, ac os ydych chi'n mynd i ddal cynulleidfa adeg yna o'r bore, yna rydw i'n gwbl grediniol mai troi at sioe frecwast yw'r peth iawn i'w wneud. Ond rydw i hefyd yn gwbl grediniol, ac yn derbyn, gyda'r gofod sydd gan Radio Cymru 2, fod arbrofi, fod cynnig pop-ups lle rydych chi'n rhoi cyfle i leisiau newydd - rŷm ni wedi siarad rywfaint am y lleisiau llai profiadol yna. Rŷm ni wrthi yn siarad gydag, er enghraifft, y gorsafoedd myfyrwyr sydd yna o un pen y wlad i'r llall i holi a oes yna bobl ifanc a fyddai'n dymuno cyfle, a oes yna eisteddfodau, a oes yna adegau o'r flwyddyn lle byddai, o ran y bobl ifanc a cholegau o bob math, ac ysgolion, yna ddiddordeb mewn creu gwasanaeth iddyn nhw. Rŷm ni eisoes wedi cael ysgolion yn dod i eistedd gyda'r sioe frecwast. Mae eu brwdfrydedd nhw wedi bod yn ffantastig. Mae e wedi codi'r tîm, ac roedd eu gweld nhw'n gadael yr adeilad efo gwên ar eu hwynebau yn beth amheuthun. Wedyn, mae honno yn berthynas y byddem ni'n licio ei magu.
English: Just one quick question from me: in terms of your comment that you're experimenting, for example, are you experimenting perhaps to change what's happening on Radio Cymru that's not on DAB? That is, there is a breakfast show that's more conversational, and which doesn't have such a great focus on news. Would there be a move to change what's happening on Radio Cymru if that became more popular on DAB?
Welsh: Jest un cwestiwn clou gen i: o ran eich sylw eich bod chi'n arbrofi, a ydych chi'n arbrofi, er enghraifft, i efallai newid yr hyn sydd yn digwydd ar Radio Cymru sydd ddim ar DAB? Hynny yw, mae yna sioe frecwast sydd yn fwy sgyrsiol, ac sydd heb gymaint o ffocws ar newyddion. A fyddai yna symud i newid beth sy'n digwydd ar Radio Cymru pe byddai hynny'n dod yn fwy poblogaidd ar DAB?
English: I think you're right. Reason would tell you that if you can establish an audience and a following that is strong enough on Radio Cymru 2 on DAB, and in looking to the future with other digital services, then sense would tell you that you could then look at people like my mum, who says, 'That first song comes too soon. I want the news to last until 9 o'clock', and so on. So, the choice is going to be there for an editor in the future. I would suggest that we should proceed carefully and see how Radio Cymru 2 takes a hold on its audience to ensure that people can come across it and that they want to listen to it. And then, the opportunity to offer that choice in the morning is something that we've never been able to do in the past, and that naturally opens doors.
Welsh: Rwy'n credu eich bod chi'n iawn. Mae rheswm yn dweud, os ŷch chi'n gallu sefydlu cynulleidfa â dilyniant digon cryf ar Radio Cymru 2 ar DAB, ac wrth edrych ymlaen i'r dyfodol trwy wasanaethau digidol eraill, yna mae synnwyr yn dweud y medrwch chi wedyn edrych ar bobl fel fy mam, sy'n dweud, 'O, mae'r gân gyntaf yn dod yn rhy fuan. Rwyf eisiau i'r newyddion bara tan 9 o'r gloch', ac yn y blaen. Hynny yw, mae'r dewis yn mynd i fod yna wedyn i olygydd yn y dyfodol. Byddwn i'n awgrymu mai camu'n ofalus yw'r peth call i'w wneud a gweld sut mae Radio Cymru 2 yn gafael a sicrhau bod pobl yn gallu dod ar ei draws e ac yn awchu i wrando arno fe. Ac wedyn, mae gallu cynnig y dewis yna yn y bore yn rhywbeth nad ydym ni erioed wedi gallu ei wneud o'r blaen, ac mae hynny, yn naturiol, yn agor drysau.
English: Sorry, I've asked too many questions today, but I am interested in this. It's not just what's on the radio that's important, but developing Welsh bands. In my younger days, there were lots of Radio Cymru gigs touring Wales in order to give the opportunity for young people to hear bands. But I hear from young bands that they find it very difficult to have the financial backing to be engaged with the sector in terms of gigging and touring, and funding that. So, are there any plans to expand on that in order that they can have the funding or the backing to be on Radio Cymru or Radio Wales in the future?
Welsh: Sori, rydw i'n gofyn gormod o gwestiynau heddiw, ond mae gen i ddiddordeb. Nid jest beth sydd ar y radio sy'n bwysig, ond datblygu bandiau Cymraeg hefyd. Yn fy nyddiau ieuenctid i, roedd lot fawr o gigs Radio Cymru yn teithio o gwmpas Cymru er mwyn rhoi cyfle i bobl ifanc glywed bandiau. Ond rydw i'n clywed gan fandiau ifanc nawr eu bod nhw'n ei ffeindio fe'n anodd iawn i gael y gefnogaeth ariannol i ymwneud â'r sector, ynghylch gigio, teithio ac ariannu hynny. Felly, a oes yna unrhyw gynlluniau i ehangu ar hynny er mwyn iddyn nhw allu bod yn ddigon esblygol i fod ar Radio Cymru neu Radio Wales yn y dyfodol?
English: Yes, certainly. Brwydr y Bandiau, or battle of the bands, is something that received an injection of support as we collaborated with the Eisteddfod recently. So, from being able to offer a prize and a major gig at the end, the interest increased. And the purpose of Brwydr y Bandiau isn't just that it's content for us, but it's an opportunity for bands to think about creating a ten-minute Welsh language set that they could then perform. And they would find out what it takes to advertise and to appear and to draw an audience and so on. So, that's continuing. But beyond things like that, there are sessions and there are things like track of the week where we try to give that slot not just to established bands, but to new bands and play them often enough so that their name gets out there. As a radio station, we have a senior producer of music, Gareth Iwan Jones. Part of his role is not just to be concerned with what's on the air, but to talk frequently with those who produce music, with labels, with studios, to ask them who's around and what's happening and to offer to be there. Over the past few weeks, he's been in discussions with others who, like you, are concerned with this area in order to see what can be done. What are the practical steps that we can take to promote and so on? So, Gareth is a central part of those kinds of discussions, because we all see the same picture, which is that anything we can do to help on that level will of course be of advantage to us and our audiences in years to come.
Welsh: Oes, yn sicr. Mae Brwydr y Bandiau yn rhywbeth a gafodd chwistrelliad o gefnogaeth wrth i ni gydweithio â'r Eisteddfod yn ddiweddar. Hynny yw, o allu cynnig gwobr a chynnig gig mawr ar y diwedd, roedd y diddordeb yn cynyddu. A phwrpas Brwydr y Bandiau, yn amlwg, yw ddim jest bod hi'n gynnwys i ni, ond bod e'n gyfle i fandiau gael y syniad o greu set ddeg munud sydd yn Gymraeg a fyddai'n parhau wedyn iddyn nhw ei berfformio. Ond hefyd ddod i'r arfer â'r syniad o beth mae'n ei gymryd i hysbysebu ac i ymddangos ac i ddenu cynulleidfa ac yn y blaen. Felly, mae hynny yn parhau. Ond y tu hwnt i bethau felly, mae yna sesiynau - mae yna bethau fel traciau'r wythnos lle rŷn ni'n trio rhoi - . Nid yn unig i fandiau sydd wedi sefydlu, ond i hybu enwau bandiau newydd a'u chwarae nhw'n ddigon cyson nes bod yr enw'n golygu rhywbeth i bobl. Ond, fel gorsaf, mae gennym ni uwch-gynhyrchydd cerddoriaeth yn Gareth Iwan Jones. Rhan o rôl Gareth yw nid yn unig ymboeni am yr hyn sydd ar yr awyr, ond siarad yn gyson â'r rheini sy'n cynhyrchu cerddoriaeth, gyda labeli, gyda stiwdios, i holi pwy sydd o gwmpas, beth sy'n digwydd ac i gynnig bod yno. Mae e, yn digwydd bod, yn yr wythnosau diwethaf wedi bod mewn trafodaethau gydag eraill sy'n ymboeni yn yr un ffordd â chi o gwmpas y maes yma i weld beth ellid ei wneud. Beth yw'r camau ymarferol allwn ni eu cymryd i hybu ac yn y blaen? Wedyn, mae Gareth yn rhan eithaf canolog o drafodaethau o'r fath, achos ein bod ni i gyd yn gweld yr un peth, rydw i'n credu, sef bod unrhyw beth y gallwn ni ei wneud i hybu ar y lefel honno yn amlwg hefyd o fantais i ni a'n cynulleidfaoedd mewn blynyddoedd i ddod.
English: And what about Radio Wales?
Welsh: A Radio Wales wedyn?
English: I would just add that Ofcom hasn't referred at all to support for creating Welsh writing, but we do heavily invest in Radio Cymru in books of the week, in developing monologues and dramas and so on. It's an expensive thing to produce, but our audience would blame us and point fingers, before Ofcom did, if we didn't provide those things and if we didn't offer that range. So, like Colin, would say that our ambition, our audience, is our foremost consideration.
Welsh: Buaswn i'n ychwanegu nad yw Ofcom wedi cyfeirio o gwbl at gefnogi ysgrifennu Cymraeg creadigol, ond rŷm ni'n buddsoddi'n drwm yn Radio Cymru mewn llyfrau wythnosol, mewn datblygu monologau a dramâu ac yn y blaen. Hynny yw, mae'n stwff drud i roi ymlaen lle gallech chi gael sgwrs a chwarae cân, ond byddai ein cynulleidfa ni yn gweld bai arnom ni ac yn pwyntio bys, rwy'n amau, cyn Ofcom, o bosibl, pe na fuasem yn cynnig yr ehangder yna. Wedyn buaswn i, fel Colin, wrth gwrs, yn dweud mai ein huchelgais ni, ein cynulleidfa ni, sy'n dod flaenaf i ni.
English: Thank you very much. We've come to the end of the session and we look forward to having information that you've promised about the memorandum, but if there's anything else you want to provide, you're welcome to do that. We'll be taking more evidence and will contact you, I'm sure, when we launch the report.
Welsh: Diolch yn fawr iawn. Rŷm ni wedi dod â'r sesiwn i ben. Byddwn yn edrych ymlaen at gael y wybodaeth rŷch chi wedi'i haddo am y memorandwm, ond os oes unrhyw wybodaeth ychwanegol rŷch chi am ei rhoi, croeso i chi ei rhoi hi. Byddwn yn cymryd mwy o dystiolaeth ac yn cysylltu gyda chi pan fyddwn ni'n lansio'r adroddiad, rwy'n siŵr, ond diolch yn fawr iawn.